English: Thank you for the range of comments and questions. I'll deal, to start off, with your point about Brexit. I've never said, either in launching the consultation or in the statement that I made today, that the challenge that we face in terms of combating and reducing obesity as a society is only the result of Brexit - far from it. The point that I make is an unavoidable one, that the scale of our challenge is made harder because of the reality of what Brexit would do. And don't take my word for it; there are many representatives of your own party who recognise the economic impact of leaving on the currently proposed deal. That would have an impact. We know that's true. If we have less fresh fruit and veg available and what we have costs more, we know that will have an impact too. And that's part of being honest. That's part of the honesty that is required, but I certainly don't deny that even if Brexit were not happening, we would still need to look again at what we are doing in this area, because our population figures and the reality of the impact of this issue is not something that we could or should avoid. And that's why we have the strategy. We start by looking at how we empower and enable people, the assets that exist within people and in their communities. Because, at the outset of this consultation, I did try to point out that I recognise that sometimes, this can be a difficult debate to have. If you wag your finger at people and say, 'You must do better', that doesn't always work, it often puts people off. So, there's something about how you empower and encourage people, because most people actually do want to make a change, and the challenge is how we can support them into a place where they can make that change an effective one. And that is partly about the message of some responsibility for self, but how that is provided is really important and not straightforward, because that can easily turn into a very harsh and unkind debate. And, at the times that we're in, we live at a point in time when, often, that is the default position, and it's very difficult, sometimes, to find the room for reasons through the middle. And this strategy tries to take that approach saying, 'This is what we can do, but we have to work with people', because it's always the case that the biggest influencer on your own healthcare and your own health outcomes is you, the individual person. And that includes me when I look at my health. On your point about physical activity, you talked about sport in schools, and yes, we do talk about this and officials across the Government have talked about this, but I remember that there was someone who looked quite a lot like you when the consultation was launched in this Chamber, who said that they didn't just want to talk about sport, because not everyone enjoys sport. But there's something about physical activity and opportunities to make the activity range that people undertake, not just in schools, but in communities as well, and that is definitely part of what we're looking at. So, it's not just the daily mile in schools, but very clearly set out within the strategy we do talk about having more physical activity within school settings as part of what we want to achieve. In terms of your point about what is a healthy weight, and the challenge for people who are underweight and have eating disorders, this is again one of the difficult parts of the consultation because not everyone liked the title 'Healthy Weight: Healthy Wales', as if there was an impression it was deliberately avoiding issues of people who have eating disorders, or people who are underweight. As ever, there is never a perfect title for anything we choose to do, but we do take that seriously, and so there's a whole different stream of work ongoing, but this is the point about what is 'healthy'. It isn't just the weight you are necessarily, it's about 'Healthy Weight: Healthy Wales', the way you live your life, the choices that you make, and understanding what you do to your own body with the choices that you make about eating, drinking and exercise in particular. You'll definitely see those themes, of course, in the areas of learning within the school curriculum, and you'll see consistency between that and the approach we're taking in the strategy. When it comes to the point about planning healthier environments both at home and at work, again, I take on board the point you're making and again I strive to make clear that we do want to look at that. There are things that we'll want to try and test and do with future legislation. For example, I'm quite keen to test the limits of what we can do in terms of public health and planning, where fast-food outlets are and aren't allowed to take place, the number of them that might be allowed to take place, and how close they are to leisure centres and schools. Those are the things we want to test and see how far we can go with that, because we know that otherwise we'll end up having more of those in areas where we recognise they'll have an adverse impact on the health of the population. In terms of what is appropriate in terms of activity, yes, we have looked already at what exists in the UK and in other parts of Europe and the US in particular, because I do recognise that there isn't a one-size-fits-all approach - no pun intended. For different people, different opportunities will make the difference for them, that will be accessible and things they'll want to do. Some people may really enjoy going out and joining a walking football club, and there are lots of people, men and women, who are enjoying doing things like that. For other people, that would be the last thing that they would want to do. So it's the variety of activity that we can provide and understanding the evidence base for what is the most effective intervention to help support people. It's a difference that, as I say, most people do want to make, and it's about how we help them to do so.
Welsh: Diolch am yr amrywiaeth o sylwadau a chwestiynau. Fe fyddaf i'n ymdrin, i ddechrau, â'ch pwynt chi ynglŷn â Brexit. Ni ddywedais i erioed, naill ai wrth lansio'r ymgynghoriad nac yn y datganiad a wneuthum heddiw, mai o ganlyniad i Brexit yn unig y daw'r her sy'n ein hwynebu o ran gwrthsefyll a lleihau gordewdra yn y gymdeithas - ddim o gwbl. Mae'r pwynt a wnaf i'n un na ellir ei osgoi, sef bod maint ein her ni'n cynyddu yn sgil yr hyn y byddai Brexit yn ei wneud. A pheidiwch â chymryd fy ngair i am hynny; mae llawer o gynrychiolwyr o'ch plaid chi eich hun yn cydnabod effaith economaidd ymadael gyda'r fargen arfaethedig ar hyn o bryd. Fe fyddai hynny'n cael effaith. Gwyddom fod hynny'n wir. Os oes bydd llai o ffrwythau a llysiau ffres ar gael a'r rheini'n costio mwy, gwyddom y bydd hynny'n cael effaith hefyd. A rhan o fod yn onest yw hynny. Dyma rywfaint o'r gonestrwydd sydd ei angen, ond yn sicr nid wyf i'n gwadu, hyd yn oed pe na fyddai Brexit yn digwydd, y byddai angen inni edrych eto ar yr hyn a wnawn yn y maes hwn, Nid yw ein ffigurau poblogaeth a gwir effaith y mater hwn yn rhywbeth y gallem ni neu y dylem ni eu hosgoi. A dyna pam mae'r strategaeth hon gennym ni. Rydym yn dechrau drwy edrych ar y ffordd yr ydym yn rhoi'r grym a'r gallu i bobl, gyda'r asedau sy'n bodoli ymhlith y bobl a'u cymunedau. Oherwydd, ar ddechrau'r ymgynghoriad hwn, fe geisiais i dynnu sylw at y ffaith fy mod i'n cydnabod y gall hon fod yn ddadl sy'n anodd ei chael weithiau. Os ydych yn dweud y drefn wrth bobl ac yn dweud, 'Mae'n rhaid ichi wneud yn well na hyn', nid yw'n hynny'n gweithio pob amser, yn aml mae'n codi gwrychyn pobl. Felly, mae rhywbeth ynglŷn â sut yr ydych chi'n rhoi grym ac anogaeth i bobl, oherwydd mae'r rhan fwyaf o bobl yn awyddus i weld newid, a'r her yw sut y gallwn ni eu cefnogi nhw i sefyllfa lle gallan nhw wneud y newid hwnnw'n un effeithiol. Ac mae hynny'n ymwneud yn rhannol â'r neges bod rhywfaint o gyfrifoldeb ar yr unigolyn. Ond mae'r modd y caiff hynny ei gyflwyno i'r unigolyn hwnnw'n bwysig iawn ac nid yw'n fater syml, oherwydd yn hawdd iawn gall honno droi'n ddadl filain ac annifyr iawn. Ac, yn y dyddiau sydd ohoni, rydym ni'n byw ar adeg pan mae'r sefyllfa'n aml yn un ddiofyn, ac weithiau mae'n anodd iawn cael gwrandawiad i'ch rhesymau. Ac mae'r strategaeth hon yn ceisio cymryd yr agwedd honno gan ddweud, 'Dyma'r hyn y gallwn ni ei wneud, ond mae'n rhaid inni weithio gyda phobl'. Oherwydd mae bob amser yn wir mai chi eich hun fel unigolyn all ddylanwadu fwyaf ar eich gofal iechyd a'ch canlyniadau iechyd. Ac mae hynny'n fy nghynnwys innau pan fyddaf i'n ystyried fy iechyd i. Ynglŷn â'r pwynt a wnaethoch chi am weithgarwch corfforol, roeddech chi'n sôn am chwaraeon mewn ysgolion, ac ydym, rydym ni'n trafod hyn ac mae swyddogion ar draws y Llywodraeth wedi siarad am hyn. Ond cofiaf fod rhywun a oedd yn edrych yn debyg iawn i chi, wedi dweud, pan lansiwyd yr ymgynghoriad yn y Siambr hon, nad oedd yn dymuno siarad am chwaraeon yn unig, oherwydd nid yw pawb yn mwynhau chwaraeon. Ond mae gweithgarwch corfforol a chael cyfleoedd i wneud yr ystod o weithgarwch y mae pobl yn ymgymryd ag ef, nid yn unig mewn ysgolion, ond mewn cymunedau hefyd, yn rhywbeth sy'n cyffroi pobl ac mae hynny'n sicr yn rhan o'r hyn yr ydym ni'n edrych arno. Felly, nid yw hyn yn ymwneud â'r filltir ddyddiol mewn ysgolion yn unig, ond yn y strategaeth rydym yn sôn yn eglur iawn am gael mwy o weithgarwch corfforol mewn lleoliadau ysgolion fel rhan o'r hyn yr ydym ni'n awyddus i'w gyflawni. O ran eich pwynt chi ynglŷn â'r hyn yw pwysau iach, a'r her i bobl sydd heb dan bwysau ac sydd ag anhwylderau bwyta, dyma un o rannau anodd yr ymgynghoriad oherwydd nid oedd pawb yn hoffi'r teitl 'Pwysau Iach: Cymru Iach', fel pe bai'n osgoi'n fwriadol y problemau sydd gan bobl ag anhwylderau bwyta, neu bobl dan bwysau. Nid oes byth deitl perffaith ar gyfer unrhyw beth yr ydym ni'n dewis ei wneud, ond rydym yn cymryd hynny o ddifrif, ac felly mae ffrwd wahanol o waith yn mynd rhagddo, ond dyna yw'r pwynt am yr hyn sydd yn 'iach'. Nid yw'n ymwneud yn unig â'ch pwysau chi o reidrwydd, mae'n ymwneud â 'Phwysau Iach: Cymru Iach', y ffordd yr ydych chi'n byw eich bywyd, y dewisiadau a wnewch chi, a deall yr hyn a wnewch chi i'ch corff chi eich hun gyda'r dewisiadau a wnewch ynglŷn â bwyta, yfed ac ymarfer corff yn benodol. Fe fyddwch chi'n sicr yn gweld y themâu hynny, wrth gwrs, yn y meysydd dysgu yn y cwricwlwm i ysgolion, ac fe fyddwch chi'n gweld cysondeb rhwng hynny a'r dull yr ydym ni'n ei ddilyn yn y strategaeth. Wrth ystyried cynllunio amgylcheddau sy'n fwy iach gartref ac yn y gwaith fel ei gilydd, unwaith eto rwy'n derbyn y pwynt a wnewch chi, ac unwaith eto rwy'n ceisio egluro ein bod ni'n awyddus i ystyried hynny. Fe fydd yna bethau y byddwn ni'n dymuno ceisio eu profi nhw a'u cyflawni gyda deddfwriaeth yn y dyfodol. Er enghraifft, rwy'n awyddus iawn i brofi terfynau'r hyn y gallwn ni ei wneud o ran iechyd cyhoeddus a chynllunio, y safleoedd y caniateir allfeydd bwyd cyflym neu beidio, y niferoedd, a pha mor agos ydyn nhw at ganolfannau hamdden ac ysgolion. Dyna'r pethau yr ydym ni'n awyddus i'w profi a gweld i ba raddau y gallwn ni fynd gyda hynny, oherwydd gwyddom fel arall y bydd mwy o'r rhain mewn mannau lle rydym ni'n cydnabod y byddan nhw'n cael effaith andwyol ar iechyd y boblogaeth. O ran yr hyn sy'n briodol o ran gweithgarwch corfforol, do, fe wnaethom ni edrych ar yr hyn sy'n bodoli yn y DU eisoes ac mewn rhannau eraill o Ewrop a'r Unol Daleithiau yn benodol, oherwydd rwy'n cydnabod nad oes un maint i ffitio pawb - nid chwarae ar eiriau yw hynny. I wahanol bobl, bydd gwahanol gyfleoedd yn gwneud gwahaniaeth iddyn nhw, cyfleoedd sy'n hygyrch ac yn bethau y byddan nhw'n eiddgar i'w gwneud. Efallai fod rhai pobl yn mwynhau mynd allan ac ymuno â chlwb pêl-droed, ac mae yna lawer o bobl, dynion a menywod, sy'n mwynhau gwneud pethau fel hynny. I eraill, dyna fyddai'r peth olaf y bydden nhw'n ei ddymuno. Felly, mae'n ymwneud â'r amrywiaeth o weithgarwch y gallwn ei ddarparu a deall y sylfaen dystiolaeth ar gyfer yr hyn fyddai'r ymyriad mwyaf effeithiol i helpu i gefnogi pobl. Fel y dywedais, mae'r rhan fwyaf o bobl yn dymuno gwneud y gwahaniaeth hwn, ac mae hyn yn ymwneud â'r ffordd y byddwn ni'n eu helpu nhw i wneud hynny.